hotchpotch/miracl-hf-unified huggingface dataset:
তাইয়ুয়ান
তাইয়ুয়ান ( , "বিং" (并), "জিনইয়াং" (晋阳) নামেও পরিচিত) হচ্ছে উত্তর চীনের শানশি প্রদেশের রাজধানী এবং সবচেয়ে বড় শহর। এটি চীনের একটি প্রধান প্রস্তুতকারক এলাকা। ঐতিহাসিক কাল থেকে, তাইয়ুয়ান চীনের বহু রাজবংশের রাজধানী বা প্রাদেশিক রাজধানী ছিল, একারণে একে লংচেং (龙城, "ড্রাগন নগর") ডাকা হয়।
শহরটির দুটি চৈনিক নাম- (, "প্রকাণ্ড") এবং (, "সমতল"), স্থানটির এমন বৈশিষ্ট্যকে নির্দেশ করছে যা ফেন নদী হতে পর্বতসমূহকে আলাদা করেছে এবং অপেক্ষাকৃত সমতল ভূমিতে এসে মিলিত হয়েছে। শহরটির দীর্ঘ ইতিহাস ধরে বিভিন্ন নাম ছিল, যার মধ্যে রয়েছে- () (যা থেকে শহরের সংক্ষিপ্ত অক্ষর () নেয়া হয়েছে), () এবং ()।
তাং রাজবংশ এবং পরবর্তীতে পাঁচ রাজবংশ শাসনকালে, তাইয়ুয়ান নগরীকে উত্তরাঞ্চলের রাজধানীতে উন্নীত করা হয়, ফলে (), এবং (, বর্তমানকার বেইজিং থেকে ভিন্ন) নাম উৎপন্ন হয়।
তাইয়ুয়ান একটি প্রাচীন নগরী যার ২৫০০ বছরের পূর্বের নগর ইতিহাস রয়েছে, যা খ্রিঃপূঃ ৪৯৭ বছরের পুরনো। এটি ঝাও, পূর্ববর্তী কিন, পশ্চিম ওয়েই, উত্তর কি, , পরবর্তী তাং, পরবর্তী জিন, পরবর্তী হান, উত্তর হান রাজবংশের (, ) রাজধানী বা দ্বিতীয় রাজধানী ছিল। তাইয়ুয়ানের কৌশলগত অবস্থান এবং সমৃদ্ধ ইতিহাস একে উত্তর চীনের অন্যতম অর্থনৈতিক, রাজনৈতিক, সামরিক, এবং সাংস্কৃতিক কেন্দ্রে পরিণত করেছে।
তাইয়ুয়ান ফেন নদীর উত্তর দিকে উর্বর উচ্চ অববাহিকায় অবস্থিত। এই শহর প্রদেশটির কেন্দ্রে অবস্থিত যা পূর্ব-পশ্চিমে এবং উত্তর-দক্ষিণে বিস্তৃত। এটি প্রদেশটির উত্তর-দক্ষিণ সড়ক বরাবর চলেছে, এবং তাইহাং পর্বত থেকে পূর্ব দিকে হপেই এবং পশ্চিমে উত্তর শাআনশি বরাবর গুরুত্বপূর্ণ যোগাযোগ রাস্তাকে অতিক্রম করেছে।
কয়লা, লোহা, মার্বেল, সিলিকা, বক্সাইট, চুনাপাথর, গ্রাফাইট, কোয়ার্টজ, ফসফরাস, জিপসাম, মাইকা, তামা, সোনা ইত্যাদি প্রাকৃতিক সম্পদে তাইয়ুয়ান ভরপুর। অঞ্চলটি কয়লা, লোহা, সিলিকা এবং মার্বেলের উৎপাদন বৃদ্ধি করেছে। চীনে কোকিং কয়লা উৎপাদনে গুজিয়াওয়ের পশ্চিম স্যাটেলাইট শহরটি শীর্ষে। তাইয়ুয়ান সরলবর্গীয় বন, পাইন, শ্বেত পাইন, পরিষ্কার পরিচ্ছন্ন এবং সরলবর্গীয় চিরহরিৎ বৃক্ষ দ্বারা পরিপূর্ণ।
২০১০ আদমশুমারি অনুযায়ী, তাইয়ুয়ান প্রশাসনিক অঞ্চলের এলাকাজুড়ে মোট ৪২,০১,৫৯১ জন বাসিন্দা বাস করত, যার মধ্যে এলাকার ৩২,১২,৫০০ জনই শহুরে বাসিন্দা ছিল।
২০১৫ মোতাবেক, তাইয়ুয়ানের জিডিপি প্রায় ২৯০ বিলিয়ন য়ুয়ান, বা ৪৪.৫ বিলিয়ন এসডি ছিল, যা আগের বছরের তুলনায় ৮.১ শতাংশ বেশি ছিল। ২০০৭ সালে, তাইয়ুয়ানের মুখ্য, গৌণ, এবং তৎপরবর্তী শিল্পের মুল্য ৩.৯ বিলিয়ন য়ুয়ান, ১০৫.২ বিলিয়ন য়ুয়ান, এবং ১৩২.২ বিলিয়ন য়ুয়ান ছিল।
শানশি চীনের একচতুর্থাংশ কয়লা উৎপাদন করে থাকে, এবং তাইয়ুয়ান "চীন তাইয়ুয়ান কয়লা ট্রানজেকশন কেন্দ্রে" অবস্থিত, যা ২০১২ সাল থেকে ব্যবসায় শুরু করে।
ডিজিটাল সিঙ্গেল -লেন্স প্রতিফলন ক্যামেরা
একটি ডিজিটাল সিঙ্গেল লেন্স রিফ্লেক্স ক্যামেরা (এছাড়াও বলা ডিজিটাল SLR বা DSLR) হল একটি ডিজিটাল ক্যামেরা সম্মিলন অপটিক্স, এবং প্রক্রিয়া একটি একক-লেন্স রিফ্লেক্স ক্যামেরা দিয়ে একটি ডিজিটাল ইমেজিং সেন্সরউল্টোদিকে, ফোটোগ্রাফিক ফিল্ম. খেলা প্রতিবিম্ব নকশা প্রকল্প, প্রাথমিক পার্থক্য একটি DSLR এবং অন্যান্য ডিজিটাল ক্যামেরা. এ প্রতিবিম্ব নকশা, হালকা ভ্রমণ, লেন্সের মাধ্যমে, তারপর একটি আয়না যে alternates পাঠাতে ইমেজ করতে হয় লক্ষ্যদর্শক বা ইমেজ সেন্সর. প্রথাগত বিকল্প আছে হবে একটি লক্ষ্যদর্শক সঙ্গে তার নিজস্ব লেন্স, তাই শব্দটি "একক লেন্স" এই নকশা জন্য. ব্যবহার করে শুধুমাত্র একটি লেন্স, লক্ষ্যদর্শক, একটি DSLR উপস্থাপন করে যে একটি ইমেজ পৃথক না করা থেকে যথেষ্ট কি বন্দী করে ক্যামেরা এর সেন্সর. একটি DSLR থেকে পৃথক নন-প্রতিবিম্ব একক-লেন্স ডিজিটাল ক্যামেরা মধ্যে যে লক্ষ্যদর্শক প্রদর্শন করা একটি সরাসরি অপটিক্যাল দেখুন মাধ্যমে লেন্স, বরং দ্বারা অধিকৃত হচ্ছে ক্যামেরা এর ইমেজ সেন্সর এবং দ্বারা প্রদর্শিত একটি ডিজিটাল পর্দা.
DSLRs মূলত প্রতিস্থাপিত ফিল্ম-ভিত্তিক SLRs সময় 2000, এবং সত্ত্বেও ক্রমবর্ধমান জনপ্রিয়তার mirrorless সিস্টেম ক্যামেরা প্রথম 2010s, DSLRs থাকা সবচেয়ে সাধারণ ধরনের বিনিমেয় লেন্স ক্যামেরা ব্যবহার হিসাবে, 2018.
মত SLRs "DSLRs" সাধারণত ব্যবহার বিনিমেয় লেন্স (1) সঙ্গে একটি মালিকানাধীন লেন্স মাউন্ট. একটি অস্থাবর যান্ত্রিক মিরর সিস্টেম (2) জাগ্রত হয়, নিচে (সঠিক 45 ডিগ্রী কোণ) থেকে সরাসরি আলো থেকে লেন্স উপর মনোযোগ নিবদ্ধ করে, একটি ম্যাট পর্দা (5) মাধ্যমে একটি যন্ত্র লেন্স (6) এবং একটি pentaprism/pentamirror (7) একটি অপটিক্যাল লক্ষ্যদর্শক পীস (8). অধিকাংশ এন্ট্রি-স্তরের DSLRs ব্যবহার একটি pentamirror পরিবর্তে প্রথাগত pentaprism.
মনোযোগ নিবদ্ধ করা যেতে পারে, ম্যানুয়াল, মোচড়ের দ্বারা ফোকাস লেন্স; অথবা স্বয়ংক্রিয়সক্রিয় টিপে মধ্যপথে উপর শাটার রিলিজ, বা একটি ডেডিকেটেড AF বাটন. নিতে একটি ইমেজ মিরর swings ঊর্ধ্বে দিক তীর, ফোকাল প্লেন শাটার (3) প্রর্দশিত হবে, এবং ইমেজ অভিক্ষিপ্ত হয় এবং বন্দী ইমেজ সেন্সর (4), যা পরে, কর্ম, শাটার বন্ধ হয়ে মিরর আয় থেকে 45 ডিগ্রী কোণ, এবং বিল্ট ইন ড্রাইভ প্রক্রিয়া পুনরায় উত্তেজনা শাটার পরের জন্য এক্সপোজার.
বরকল থানা
বরকল থানা বাংলাদেশের রাঙ্গামাটি জেলার অন্তর্গত বরকল উপজেলার একটি থানা।
বরকল থানা গঠিত হয় ১৯২৩ সালে।
বরকল উপজেলার ৫টি ইউনিয়নের প্রশাসনিক কার্যক্রম বরকল থানার আওতাধীন।
সাহিত্যের ইতিহাস
সাহিত্যের ইতিহাস হল পদ্য ও গদ্য ছন্দে লিখনের ঐতিহাসিক বিবর্তন। ইহা পাঠক, শ্রোতা বা পর্যবেক্ষককে বিনোদন, শিক্ষা ও নির্দেশনা প্রদানের প্রচেষ্টা এবং এই কর্মগুলোর সাহিত্যিক রীতির বিকাশ বিষয়ে আলোকপাত করে। সকল লেখনীই সাহিত্যের মর্যাদা লাভ করে না। কিছু রেকর্ডকৃত নথি, যেমন তথ্যের সংকলন (চেক রেজিস্টার) সাহিত্য নয়। আলোচ্য নিবন্ধে সাহিত্যিক মানসম্পন্ন লেখনীর বিবর্তন তুলে ধরা হবে।
সাহিত্য ও লেখনী সম্পর্কিত হলেও একটি অপরটির প্রতিশব্দ নয়। সুমের সভ্যতা সময়কালের প্রাপ্ত প্রথমদিকের লেখনীকে কোনভাবেই সাহিত্য বলে বিবেচনা করা যায় না এবং প্রারম্ভিক মিশরীয় হায়রোগ্লিফিকস বা প্রাচীন চীন সময়কালের সহস্র লগের ক্ষেত্রেও তা সত্য। লিখিত নথি সংকলন অন্যান্য বিশয়সমূহের চেয়ে অধিক সাহিত্য মান সম্পন্ন এ নিয়ে পণ্ডিতদের মধ্যে মতোবিরোধ রয়েছে এবং এই সংজ্ঞাটি সম্পূর্ণই বিষয়ভিত্তিক।
প্রারম্ভিক সময়ের কিছু লেখনীকে পৃথক করা হয়েছে, যা সাহিত্যিক মান সম্পন্ন। যেমন, খ্রিস্টপূর্ব ২০০০ অব্দে সুমের ভাষায় প্রাপ্ত "গিলগামেশের মহাকাব্য" এবং আনুমানিক খ্রিস্টপূর্ব ১২৫০ অব্দে প্রাপ্ত প্যাপিরাস অব অনিতে লিখিত "বুক অব দ্য ডেড", কিন্তু সম্ভবত তা খ্রিস্টপূর্ব ১৮শ শতকে লিখিত। প্রাচীন মিশরীয় সাহিত্য সাহিত্যের ইতিহাসের প্রারম্ভিক অধ্যয়নে অন্তর্ভুক্ত করা হয় নি, কারণ ১৯শ শতাব্দীর পূর্বে প্রাচীন মিশরীয় লেখনীগুলো ইউরোপীয় ভাষায় অনূদিত হয় নি।
"'শিজিং" হল সবচেয়ে প্রাচীন বিদ্যমান চীনা পদ্য সংকলন। এতে খ্রিস্টপূর্ব ১১শ শতক থেকে ৭ম শতক পর্যন্ত লিখিত বিভিন্ন বেনামী লেখকের ৩০৫টি কাজ পাওয়া গেছে।
হিব্রু সাহিত্য বিষয়ক বইগুলো হিব্রু ভাষার বাইবেলের সাথে এক সহস্রাব্দ ধরে বিকশিত হয়েছে। সবচেয়ে প্রাচীন হিব্রু ভাষার লেখনী খ্রিস্টপূর্ব ১১শ বা ১০ম শতাব্দীর বলে ধারণা করা হয় এবং বাকি লেখাগুলো আরও পরবর্তী সময়ের।
প্রাচীন গ্রিক সমাজ সাহিত্যে ব্যাপক গুরুত্ব আরোপ করে। অনেক লেখক হোমার রচিত "ইলিয়াড" ও "ওডিসি" দিয়েই পশ্চিমা সাহিত্যের রীতির সূত্রপাত হয়েছে বলে মনে করেন। এই দুটি মহাকাব্য তাদের যুদ্ধ ও শান্তি, সম্মান ও মর্যাদা, এবং ভালোবাসা ও ঘৃণার দক্ষ ও স্পষ্ট বহিঃপ্রকাশ ঘটিয়েছে। পরবর্তী গ্রিক কবিদের মধ্যে উল্লেখযোগ্য হলেন স্যাফো, যিনি গীতিকবিতাকে সাহিত্যিক ধরন হিসেবে সংজ্ঞায়িত করেছেন।
অনেক ক্ষেত্রে রোমান প্রজাতন্ত্র ও রোমান সাম্রাজ্যের লেখকগণ নতুন কিছু সৃষ্টির পরিবর্তে মহান গ্রিক লেখকদের অনুকরণ করেছেন। যেমন, ভের্গিল রচিত "ইনিদ" অনেক দিক থেকে হোমারের "ইলিয়াড"-এর অনুকরণে রচিত এবং হাস্যরসধর্মী নাট্যকার প্লতাস অ্যারিস্টোফানিসের পদাঙ্ক অনুসরণ করেছেন।
ভারতে সাহিত্যিক রীতির সূত্রপাত হয়েছে দার্শনিক ও ধর্মীয় তত্ত্বের উপর ভিত্তি করে এবং দুটি অন্যতম প্রধান রীতি হল শ্রুতি ও স্মৃতি।
পাহাড়তলী (দ্ব্যর্থতা নিরসন)
পাহাড়তলী নামে চট্টগ্রাম মহানগরীতে একটি মেট্রোপলিটন থানা, চট্টগ্রাম সিটি কর্পোরেশনে একটি ওয়ার্ড এবং চট্টগ্রাম জেলার রাউজান উপজেলায় একটি ইউনিয়ন রয়েছে।
পাহাড়তলী দ্বারা বুঝানো যেতে পারে:
এছাড়া উত্তর পাহাড়তলী ওয়ার্ড ও দক্ষিণ পাহাড়তলী ওয়ার্ড নামেও চট্টগ্রাম সিটি কর্পোরেশনে আরও দুইটি ওয়ার্ড রয়েছে।
হ্যারল্ড জিলিগান
আলফ্রেড হার্বার্ট হ্যারল্ড জিলিগান (; জন্ম: ২৯ জুন, ১৮৯৬ - মৃত্যু: ৫ মে, ১৯৭৮) লন্ডনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিং করতেন হ্যারল্ড জিলিগান।
১০ জানুয়ারি, ১৯৩০ তারিখে টেস্ট অভিষেক ঘটে হ্যারল্ড জিলিগানের। ১৯২৯-৩০ মৌসুমে ইংরেজ দলের অধিনায়কের দায়িত্ব নিয়ে নিউজিল্যান্ড সফরে যান। চার টেস্টের ঐ সিরিজে তাঁর দল ১-০ ব্যবধানে জয় পায়। ঐ একই সময়ে সম্মানীয় ফ্রেডি ক্যালথর্পের নেতৃত্বে আরও একটি ইংরেজ দল ওয়েস্ট ইন্ডিজ সফরে যায়।
সীমিত দক্ষতাসম্পন্ন ডানহাতি ব্যাটসম্যান হিসেবে খেলতেন হ্যারল্ড জিলিগান। এছাড়াও, মাঝে-মধ্যে পরিবর্তিত বোলার হিসেবে বোলিং করতেন। ১৯২৩ সালে গৌরববিহীন রেকর্ড গড়েন। ঐ মৌসুমে ৭০বার ব্যাটিং করে মাত্র ১৭.৭০ গড়ে ১,১৮৬ রান তুলেছিলেন। এক মৌসুমে সহস্রাধিক রান তোলা ক্রিকেটারদের মধ্যে এটি সর্বনিম্ন।
হ্যারল্ড জিলিগানের সহোদর ভাই আর্থার জিলিগান ১৯২৪-২৫ মৌসুমে ইংল্যান্ড দলকে নেতৃত্ব দিয়েছিলেন। এরফলে ইংল্যান্ডের পক্ষে অদ্যাবধি একমাত্র ঘটনারূপে দুই ভাইয়ের অধিনায়কত্ব করার নজির সৃষ্টি হয়। উভয়েই ডালউইচ কলেজে অধ্যয়ন করেছেন। অন্য ভাই ফ্রাঙ্ক জিলিগান এসেক্সের পক্ষে খেলেছেন। ১৯৫৯ সালে ইংল্যান্ডের সাবেক অধিনায়ক পিটার মে’র সাথে স্বীয় কন্যা ভার্জিনিয়া জিলিগানের বৈবাহিক সম্পর্ক স্থাপন করেন। তাঁদের সংসারে চার কন্যা ছিল।
৫ মে, ১৯৭৮ তারিখে সারের শামলি গ্রিন এলাকায় ৮২ বছর বয়সে হ্যারল্ড জিলিগানের দেহাবসান ঘটে।
দহন (২০১৮-এর চলচ্চিত্র)
দহন ২০১৮ সালের মুক্তিপ্রাপ্ত বাংলাদেশী সামাজিক ও রাজনৈতিক প্রেক্ষাপট নিয়ে নির্মিত চলচ্চিত্র। চলচ্চিত্রটি পরিচালনা করেছেন রায়হান রাফী এবং জাজ মাল্টিমিডিয়ার ব্যানারে ছবিটি প্রযোজনা করেছেন আব্দুল আজিজ। এটি রায়হান রাফী পরিচালিত দ্বিতীয় চলচ্চিত্র। এর আগে তার পরিচালনায় "পোড়ামন ২" চলচ্চিত্রটি মুক্তি পায়। দহন চলচ্চিত্রে অভিনয় করেছেন সিয়াম আহমেদ, পূজা চেরি এবং জাকিয়া বারী মম।
ছবিটি ২০১৮ সালের ৩০শে নভেম্বর বাংলাদেশে মুক্তি পায়। বলা হয়ে থাকে যে, মূকাভিনয় এর সংগঠন মাইম আর্ট এর মঞ্চনাটক ইউ টার্ন এর গল্প ডেভলপ করে দহন তৈরি করা হয়েছে। ২০১৮ সালের ৩০শে এপ্রিল এক জমকালো অনুষ্ঠানের মধ্য দিয়ে ছবিটির মহরতের মধ্য দিয়ে শুরু হয় ছবিটির আনুষ্ঠানিক যাত্রা।
"দহন" ছবির সুর ও সঙ্গীত পরিচালনা করেছেন ইমন সাহা, আহমেদ হুমায়ুন ও আকাশ সেন। গীত রচনা করেছেন শাহ আলম সরকার, গাজী মাজহারুল আনোয়ার, বুশরা শাহরিয়ার, প্রিয় চট্টোপাধ্যায়। গানে কণ্ঠ দিয়েছেন দিলশাদ নাহার কনা, ইমরান মাহমুদুল, আহমেদ হুমায়ুন, বুশরা শাহরিয়ার ও আকাশ সেন।
"দহন" ছবিটি ২০১৮ সালের ৩০শে নভেম্বর বাংলাদেশে ৪৭টি প্রেক্ষাগৃহে মুক্তি পায়।
নবি মুম্বাই মেট্রো
নবি মুম্বাই মেট্রো ভারতের মহারাষ্ট্র রাজ্যের  নবি মুম্বাই শহরে, নির্মাণাধীন একটি দ্রুত পরিবহন ব্যবস্থা। নগর ও শিল্প উন্নয়ন কর্পোরেশন (সিডকো) -এর তত্ত্বাবধানে নবি মুম্বাই মেট্রো-এর পরিকল্পনা ও নির্মাণ কাজ চলছে। মেট্রো ব্যবস্থাটি মোট দৈর্ঘ্য ১০৬.৪ কিলোমিটার (৬৬.১ মাইল) এবং তিনটি রেল লাইনের সমন্বয়ে গঠিত। প্রকল্পের জন্য ভিত্তি প্রস্তর ১ মে ২০১১ সালে স্থাপিত হয়; নির্মাণ বিলম্বের কারনে, মেট্রো প্রথম লাইনটি মে ২০১৮ সালে খোলা হবে। মেট্রো এর প্রযুক্তিগত পরিকাঠামো এবং রোলিং স্টক আনসডডো এসটিএস, টাটা প্রজেক্টস এবং সিএসআর ঝুঝো দ্বারা সরবরাহ করা হচ্ছে। 
২৯ এপ্রিল ২০১০ সালে নবি মুম্বাই মেট্রো প্রকল্প আনুষ্ঠানিক অনুমোদন পেয়েছে, এবং ২১ শে মে ২০১১ সালে একটি পাবলিক শুনানিতে কেউ পরিকল্পনায় কোনও আপত্তি জানায়নি। ৩০ সেপ্টেম্বর ২০২০ সালে মহারাষ্ট্র সরকার দ্বারা ইন্ডিয়ান ট্রামওয়ে অ্যাক্ট ১৮৮৬-এর অধীনে বেলাপুর-পন্দের-কলামোলি-খন্দেশ্বর লাইনের বাস্তবায়নকারী সংস্থা হিসেবে সিডকো নামকরণ করা হয়। মেট্রোর ভিত্তিপ্রস্তর মুখ্যমন্ত্রী পৃথ্বীরাজ চৌহান ১ মে ২০১১ স্থাপন করেন এবং ২০১১ সালের অক্টোবরে সিস্টেমের প্রথম পর্যায়ে সাধারণ ভিত্তি কাজ শুরু হয়। মার্চ ২০১২ সালে, সিডকো মুম্বই মেট্রোকে প্রস্তাবিত সংযোগ সহ মেট্রো এর সম্পূর্ণ মাস্টার প্ল্যান মুক্তি দেয়। ২০১৭ সালের ফেব্রুয়ারি মাসে, রিয়েটস নতুন মুম্বাই মেট্রোর লাইন ২, ৩ এবং ৪-এর জন্য একটি অন্তর্বর্তিক বিস্তারিত প্রকল্প প্রতিবেদন (ডিপিআর) জমা দেয়।
ফেব্রুয়ারী ২০১৩ সালে, নবি মুম্বাই এলাকায় হাজার হাজার গ্রামবাসী স্থানীয় আবাসন উন্নয়ন বিষয়ে সিডকোর নিষ্ক্রিয়তার বিরুদ্ধে প্রতিবাদ জানায়, অবকাঠামো প্রকল্পগুলোতে ক্ষতিগ্রস্ত স্থানীয়দের পুনর্বাসন প্রদানের ব্যর্থতার কারণে। বিক্ষোভকারীরা "সিডকো প্রধান কার্যালয় এবং অঞ্চলের সমস্ত উন্নয়ন প্রকল্প বন্ধ করে দেওয়ার জন্য অঙ্গীকার করেছিল। এগুলির মধ্যে রয়েছে মেট্রো প্রকল্প এবং বিমানবন্দর প্রকল্পের অগ্রগতি"।
নবি মুম্বাই মেট্রোর দৈর্ঘ্য ১০৬.৪ কিলোমিটার (66.1 মাইল) এবং মোট পাঁচটি লাইন নির্মাণের পরিকল্পনা করা হয়েছে। ২০১৭ সালের মে মাসে মেট্রো লাইন ১ -এর নির্মাণের অধীনে রয়েছে, যা ২০১৮ সালের মে মাসে শুরু হওয়ার কথা ছিল। তবে এটি মে ২০১৯ সালে চালু হবে।
এ টি এম ‍আব্দুল ওয়াহাব
মেজর জেনারেল (অব:) এ টি এম আব্দুল ওয়াহাব (জন্ম: ২৯ ডিসেম্বর, ১৯৪৬) বাংলাদেশের মাগুরা-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
আব্দুল ওয়াহাবের পৈতৃক বাড়ি মাগুরা জেলার শ্রীপুর উপজেলার টুপিপাড়া গ্রামে।
পেশার অবসরপ্রাপ্ত সেনা সদস্য আব্দুল ওয়াহাব রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
কবিরুল হক
মো: কবিরুল হক (জন্ম: ৩০ জুন, ১৯৭১) বাংলাদেশের নড়াইল-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
কবিরুল হকের পৈতৃক বাড়ি নড়াইল জেলার কালিয়া উপজেলার বেন্দারচর গ্রামে। তিনি স্নাতকোত্তর পাশ করেছেন।
পেশার ব্যবসায়ী কবিরুল হক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
শেখ হাফিজুর রহমান
শেখ হাফিজুর রহমান (জন্ম: ৩১ মার্চ, ১৯৫২) বাংলাদেশের নড়াইল-২ আসনের সংসদ সদস্য। তিনি ২০১৪ সালে বাংলাদেশ ওয়ার্কাস পার্টি থেকে সংসদ সদস্য হিসেবে নির্বাচিত হয়েছেন।
হাফিজুর রহমানের পৈতৃক বাড়ি নড়াইল জেলার লোহাগড়া উপজেলার লক্ষীপাশা গ্রামে। তিনি স্নাতক পাশ করেছেন।
পেশার আইনজীবী হাফিজুর রহমান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
মীর শওকাত আলী বাদশা
মীর শওকাত আলী বাদশা (জন্ম: ৩১ ডিসেম্বর, ১৯৪৬) বাংলাদেশের বাগেরহাট-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
শওকাত আলী বাদশার পৈতৃক বাড়ি বাগেরহাট জেলার বাগেরহাট সদর উপজেলার আমলাপাড়ার দক্ষিণ জেলখানা রোড এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।
পেশার আইনজীবী শওকাত আলী বাদশা রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন।
হাবিবুন নাহার
হাবিবুন নাহার (জন্ম: ১৮ সেপ্টেম্বর ১৯৫৪) হলেন একজন বাংলাদেশী নারী রাজনীতিবিদ ও সংসদ সদস্য। তিনি ২০০৮ ও ২০১৮ সালের উপ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হন।
একাদশ সংসদ নির্বাচনে পরিবেশ মন্ত্রনালয়ে তিনি পরিবেশ উপমন্ত্রী হিসেবে দায়িত্ব পান।
হাবিবুন নাহারের পৈতৃক বাড়ি বাগেরহাট জেলায়।
হাবিবুন নাহার ২০০৮ সালে বাগেরহাট-৩ থেকে প্রথমবারের মত সংসদ সদস্য নির্বাচিত হন। ২০১৪ সালের নির্বাচনে এ আসনে তার স্বামী তালুকদার আবদুল খালেক বিনা প্রতিদ্বন্দ্বিতায় সংসদ সদস্য নির্বাচিত হয়। খুলনা সিটি করপোরেশন নির্বাচনে মেয়র পদে প্রতিদ্বন্দ্বিতা করতে তালুকদার আবদুল খালেক পদত্যাগ করে। জুন ২০১৮ সালে এ আসনে উপ-নির্বাচন অনুষ্ঠিত হয়। উপনির্বাচনে আওয়ামী লীগের দলীয় প্রার্থী হাবিবুন নাহার বিনা প্রতিদ্বন্দ্বিতায় সংসদ সদস্য নির্বাচিত হন।
মোজাম্মেল হোসেন (রাজনীতিবিদ)
ডা: মো: মোজাম্মেল হোসেন (জন্ম: ১ আগস্ট, ১৯৪০) বাংলাদেশের বাগেরহাট-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মোজাম্মেল হোসেনের পৈতৃক বাড়ি বাগেরহাট জেলার বাগেরহাট সদর উপজেলার আমলাপাড়া এলাকায়। তিনি এমবিবিএস ডিগ্রি অর্জন করেছেন।
পেশার চিকিৎসক মোজাম্মেল হোসেন রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন।
তিনি বাংলাদেশ সরকারের সমাজকল্যাণ মন্ত্রণালয়ের সাবেক প্রতিমন্ত্রী ছিলেন।
পঞ্চানন বিশ্বাস
পঞ্চানন বিশ্বাস (জন্ম: ২৪ অক্টোবর, ১৯৪৩) বাংলাদেশের খুলনা-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
পঞ্চানন বিশ্বাসের পৈতৃক বাড়ি খুলনা জেলার সদর উপজেলার বাটিয়াঘাটা এলাকায়। তিনি স্নাতক ডিগ্রি অর্জন করেছেন।
পেশার ব্যবসায়ী পঞ্চানন বিশ্বাস রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।
মুহাম্মদ মিজানুর রহমান
মুহাম্মদ মিজানুর রহমান (জন্ম: ০১ জুন, ১৯৫৭) বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মিজানুর রহমানের পৈতৃক বাড়ি খুলনা জেলার সদর উপজেলার ইসলামপুর রোড এলাকায়। তিনি স্নাতক ডিগ্রি অর্জন করেছেন।
পেশার ব্যবসায়ী মিজানুর রহমান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
শেখ মোঃ নূরুল হক
মো: নূরুল হক (জন্ম: ০১ জুন, ১৯৫৭) বাংলাদেশের খুলনা-৬ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
নূরুল হকের পৈতৃক বাড়ি খুলনা জেলার পাইকগাছা উপজেলার পুরাইকাটি গ্রামে। তিনি আইন বিষয়ে স্নাতক ডিগ্রি অর্জন করেছেন।
পেশার আইনজীবী ও ব্যবসায়ী নূরুল হক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
টিন টাইটান্স গো! টু দ্য মুভিজ
টিন টাইটান্স গো! টু দ্য মুভিজ একটি আসন্ন ২০১৮ সালের আমেরিকান অ্যানিমেটেড সুপারহিরো হাস্যরসাত্মক চলচ্চিত্র, যা "টিন টাইটান্স গো!" টেলিভিশন ধারাবাহিকের উপর ভিত্তি করে নির্মিত এবং ওয়ার্নার ব্রস. অ্যানিমেশন দ্বারা প্রযোজিত। এটি ধারাবাহিকের উন্নয়নকারী মাইকেল জেলেনিক ও অ্যারন হোরভাথ দ্বারা রচিত, এবং ধারাবাহিকের প্রযোজক পিটার রিডা মাইচেল ও হোরভাথ দ্বারা পরিচালিত।
এটি একটি অ্যানিমেটেড ওয়ার্নার ব্রস. টেলিভিশন ধারাবাহিকের উপর ভিত্তি করে নির্মিত দ্বিতীয় থিয়েটারের চলচ্চিত্র হবে, "ব‍্যাটম‍্যান: মাস্ক অব দ্য ফ‍্যান্টাসম"-এর ২৫ বছর পর, এবং সুপারহিরো দলটির উপর ভিত্তি করে নির্মিত চতুর্থ অ্যানিমেটেড চলচ্চিত্র, ২০১৭ সালের "টিন টাইটান্স: দ্য জুডাস কনট্রাক্ট"-এর পর। চলচ্চিত্রটি গ্রেগ সাইপস, স্কট মেনভিল, কারি পেইটন, তারা স্ট্রং, হিনডেন ওয়ালশ, উইল আরনেট, এবং ক্রিস্টেন বেল-এর কণ্ঠ উপস্থাপন করবে। এটি জুলাই ২৭, ২০১৮ তারিখে থিয়েটারে মুক্তি দেওয়ার কথা ওয়ার্নার ব্রস. পিকচার্স দ্বারা আলোচিত হয়েছে।
টিন টাইটানরা বুঝতে পারে যে ডিসি ইউনিভার্সের প্রায় সকল নায়কের নিজস্ব চলচ্চিত্র আছে, ব্যাটম্যান ও সুপারম্যান থেকে শুরু করে আকোয়াম্যান ও আলফ্রেড পেনিওয়র্থের মতো চরিত্রের‌ও। তাই তারা তাদের চলচ্চিত্রের জন্য একজন পরিচালকের অনুসন্ধান করে। কিন্তু বিখ্যাত হলিউড পরিচালক জেড উইলসন তাদের গত কয়েক বছরের কর্মকাণ্ডের জন্য তাদের প্রস্তাব প্রত্যাখ্যান করে এবং তাদের আর গুরুত্বপূর্ণভাবে গ্রহণ করা হয় না। যাইহোক, তারা স্লেডের আকারে তাদের নিজেদের শত্রুর মাধ্যমে তাদের নিজেদের চলচ্চিত্রের জন্য একটি সুযোগ খুঁজে পায়, যে সমগ্র জাস্টিস লীগের মন নিয়ন্ত্রণ করার ও বিশ্বকে দখল করার পরিকল্পনা করে।সেপ্টেম্বর ২৫, ২০১৭ তারিখে ওয়ার্নার ব্রস. পিকচার্স চলচ্চিত্রটির এবং এটির জুলাই ২৭, ২০১৮ তারিখে মুক্তির, সাথে ধারবাহিকটির কণ্ঠাভিনেতাদের পুনরায় তাদের চরিত্রে কণ্ঠ প্রদানের কথা ঘোষণা করে। এক মাস পর, চলচ্চিত্রটির শিরোনাম ও টিজার পোস্টার প্রথম প্রকাশিত হয়, এবং ঘোষণা করা হয় যে উইল আরনেট ও ক্রিস্টেন বেল কণ্ঠাভিনেতা হিসাবে যোগদান করেছেন।
মার্চ ১২, ২০১৮ তারিখে, ঘোষণা করা হয় যে গায়ক লিল ইয়াটি ও হলজি যথাক্রমে গ্রিন ল্যান্টার্ন ও ওয়ান্ডার ওম্যানের চরিত্রে কণ্ঠ প্রদান করছেন, সাথে নিকোলাস কেজের সুপারম্যানের চরিত্রে কণ্ঠ প্রদানের কথা এর পরদিন ঘোষণা করা হয়। কেজ নিজে আসলে টিম বার্টনের বাতিলকৃত সুপারম্যানের চলচ্চিত্র "সুপারম্যান লিভস"-এ সুপারম্যানের চরিত্রে কণ্ঠ প্রদান করতে যাচ্ছিলেন। পরে জিমি কিমেলের ব্যাটম্যানের চরিত্রে কণ্ঠ প্রদানের কথা এক‌ই দিনে একটি সম্প্রসারিত ট্রেইলারের মাধ্যমে ঘোষণা করা হয়।
ওয়ার্নার ব্রস. পিকচার্স দ্বারা চলচ্চিত্রটির থিয়েটারে মুক্তির তারিখ জুলাই ২৭, ২০১৮ নির্ধারিত হয়েছে, যা যুক্তরাজ্যে এক সপ্তাহ পর মুক্তির তারিখ অনুসরণ করেছে। একটি পূর্বাকালীন স্ক্রিনিং ভিডকন ২০১৮-এ জুন ৩০, ২০১৮ তারিখে ব্যাজ সদস্য এবং ইউটিউব ব্যবহারকারী উভয়ের জন্য অনুষ্ঠিত হয়। চলচ্চিত্রটির বিশ্ব প্রিমিয়ার জুন ৩০, ২০১৮ তারিখে অনুষ্ঠিত হয়।
প্রকাশ্যে আগাম স্ক্রিনিং দেশব্যাপী জুলাই ২১, ২০১৮ তারিখে অনুষ্ঠিত হবে।
এনাক্কুল ওরুভান
এনাক্কুল ওরুভান (বাংলাঃআমার ভেতরে আরেকজন) হচ্ছে ২০১৫ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন প্রসাদ রমার যিনি তামিল চলচ্চিত্র শিল্পে একদম নতুন এবং এটিই তার পরিচালিত প্রথম চলচ্চিত্র, চলচ্চিত্রটি প্রযোজনা করেন সি ভি কুমার। চলচ্চিত্রটি ২০১৩ সালের কন্নড় চলচ্চিত্র 'লুসিয়া'র পুনঃনির্মাণ যেটি পবন কুমার পরিচালনা করেছিলেন। চলচ্চিত্রটিতে সিদ্ধার্থ নারায়ণ এবং দীপা সন্নিধি মুখ্য ভূমিকায় অভিনয় করেন। সঙ্গীত পরিচালনায় ছিলেন সন্তোষ নারায়ণ। ২০১৫ সালের ৬ই মার্চ চলচ্চিত্রটি মুক্তি পায়।
চলচ্চিত্রটির চূড়ান্ত দৃশ্য দেখানো শুরু করে এই প্লটটি অ-রৈখিক। কৌতুকের একটি রাজ্যে নায়ক এবং জীবন সমর্থন উপর জীবিত সঙ্গে চক্রান্ত শুরু হয়। শুরু থেকেই চলচ্চিত্রটি একই ব্যক্তির দুটি গল্প, এক রঙের এবং অন্যটি কালো এবং সাদা বলে।
মুদালভান
মুদালভান (বাংলাঃ মুখ্যমন্ত্রী) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, প্রযোজনা এবং পরিচলনা করেছিলেন এস শঙ্কর। চলচ্চিত্রটিতে মুখ্য ভূমিকায় অর্জুন সারজা, মনীষা কৈরালা এবং রঘুবরণ অভিনয় করেন এছাড়াও ছিলেন মণিভন্নন, বিজয়কুমার এবং হানিফা। এ আর রহমান ছিলেন চলচ্চিত্রটির সঙ্গীত পরিচালক, সিনেমাটোগ্রাফির দায়িত্বে ছিলেন কে ভি আনন্দ এবং সুজাতা সংলাপ লিখেছিলেন।
তামিলনাড়ুর মুখ্যমন্ত্রীর সাক্ষাৎকার নেওয়া এক সাংবাদিক যে একদিনের জন্য নিজেই মুখ্যমন্ত্রী হয় এবং অনেক ঝামেলার সামাল দেয় - এটিই চলচ্চিত্রের মূল কাহিনী। ১৯৯৯ সালের ৭ই নভেম্বর মুদালভান মুক্তি পায় দীপাবলি উৎসবের সময়। ১৯৯৯ সালের অন্যতম জনপ্রিয় এই চলচ্চিত্রটি বেশ কয়েকটি প্রেক্ষাগৃহে ১০০ দিনেরও বেশি সময় ধরে প্রদর্শিত হয়েছিলো। বলিউড অভিনেতা অনিল কাপুরকে অর্জুন সারজার মত একই রকম চরিত্রে অভিনয় করিয়ে 'নায়ক' নামের একটি হিন্দি চলচ্চিত্র বের করা হয় যেটি ২০০১ সালে মুক্তি পায় ২০১০ সালে টপ হিরো নামে পুনঃনির্মাণ হয় ।
আলফ্রেড রিচার্ডস
আলফ্রেড রেনফ্রিউ রিচার্ডস (; জন্ম: ১৪ ডিসেম্বর, ১৮৬৭ - মৃত্যু: ১ সেপ্টেম্বর, ১৯০৪) কেপ উপনিবেশের গ্রাহামসটাউনের জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। এছাড়াও, রাগবি ইউনিয়নের খেলোয়াড় হিসেবে অংশগ্রহণ করেছেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে মূলতঃ ডানহাতি ব্যাটসম্যান হিসেবে খেলতেন আলফ্রেড রিচার্ডস।
রাগবি ইউনিয়নে তিন খেলায় অংশ নিয়ে একবার দলকে নেতৃত্ব দেন। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তাঁর। ২১ মার্চ, ১৮৯৬ তারিখে টেস্ট অভিষেক ঘটে আলফ্রেড রিচার্ডসের। ঐ একই টেস্টে তিনি দলকে নেতৃত্ব দিয়েছিলেন।
দক্ষিণ আফ্রিকার শুরুরদিককার প্রাদেশিক কিছু খেলায় ওয়েস্টার্ন প্রভিন্সের পক্ষে খেলেছেন তিনি। ১৮৯৩-৯৪ মৌসুমে ব্যক্তিগত সর্বোচ্চ ১০৮ রান তুলেছিলেন। ফলশ্রুতিতে নাটাল দলকে পরাজিত করে কারি কাপের শিরোপা জয়ে সবিশেষ ভূমিকা পালন করেন।
লর্ড হক একাদশের বিপক্ষে পরবর্তী প্রথম-শ্রেণীর খেলায় অংশগ্রহণ করেন। ১৮৯৫-৯৬ মৌসুমে অনুষ্ঠিত ঐ খেলায় দলের সর্বমোট ১২২ রানের মধ্যে একাই ৫৮ রান তুলেছিলেন তিনি। এরফলে সিরিজের তৃতীয় প্রতিনিধিত্বমূলক খেলায় তাঁর অংশগ্রহণের সুযোগ হয়। এ খেলাটি পরবর্তীকালে টেস্ট খেলার মর্যাদা পায়। রিচার্ডস দলের অধিনায়কের দায়িত্বে ছিলেন। কিন্তু, তিনি মাত্র ৬ ও ০ রান তুলতে পেরেছিলেন। দক্ষিণ আফ্রিকা ইনিংস ও ৩৩ রানের ব্যবধানে পরাভূত হয়েছিল। এরপর আর তাঁকে প্রথম-শ্রেণীর ক্রিকেটে অংশ নিতে দেখা যায়নি।
১৮৯১ সালে দক্ষিণ আফ্রিকার পক্ষে পোর্ট এলিজাবেথে আন্তর্জাতিক রাগবি খেলায় অভিষেক ঘটে আলফ্রেড রিচার্ডসের। ঐ বছর প্রথমবারের মতো ব্রিটিশ আইলস রাগবি দল দক্ষিণ আফ্রিকায় পদার্পণ করে। গ্রেট ব্রিটেন খেলায় জয় পায়। ২৯শে আগস্ট উত্তর কেপের কিম্বার্লিতে দলের অধিনায়কত্ব করেন। ঐ খেলায়ও সফরকারীরা জয় তুলে নেয়।
রিচার্ডসের জ্যেষ্ঠ ভ্রাতা ডিকি রিচার্ডস ও যোসেফ ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছিলেন। তন্মধ্যে, ডিকি ১৮৮৮-৮৯ মৌসুমে একটি টেস্টে অংশ নিয়েছিলেন।
১ সেপ্টেম্বর, ১৯০৪ তারিখে ৩৭ বছর বয়সে তৎকালীন রোডেশিয়ার সলসবারিতে (অধুনা: জিম্বাবুয়ের হারারে) আলফ্রেড রিচার্ডসের দেহাবসান ঘটে।
জুনিয়র দালা
জুনিয়র দালা (জন্ম: ২৯ ডিসেম্বর ১৯৮৯; লুসাকা, জাম্বিয়া) একজন জাম্বিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার যিনি দক্ষিণ আফ্রিকার ঘরোয়া ক্রিকেটে আনলিমিটেড টাইটান্সের জন্য খেলেন।
ডারবান
ডারবান (জুলু ভাষায় "এ-থেকোয়িনী", ) হল দক্ষিণ আফ্রিকার কোয়াজুলু নাটাল প্রদেশের বৃহত্তম, এবং দক্ষিণ আফ্রিকার তৃতীয় জনবহুল শহর ( জোহানেসবার্গ ও কেপ টাউন এর পর)। এ ছাড়াও ডারবান দক্ষিণ আফ্রিকার দ্বিতীয় বৃহত্তম উত্‍পাদন কেন্দ্র ( জোহানেসবার্গের পর)। এই শহরটি দক্ষিণ আফ্রিকা দেশের পূর্ব উপকূলে অবস্থিত দেশের ব্যস্ততম সমুদ্রবন্দর । মনোরম জলবায়ু এবং দীর্ঘ সমুদ্রসৈকত থাকার জন্য শহরটি পর্যটনকেন্দ্র হিসেবেও জনপ্রিয়। প্রায় ৩৪.৪ লক্ষ অধিবাসী সমন্বিত এই শহরটি আংশিকভাবে "এ-থেকোয়িনী" পৌরনিগমের অন্তর্ভূক্ত । ২০১৫ র মে মাসে একে দোহা , হাভানা, প্রভৃতি শহরের সাথে সাথে নুতন সপ্তম আশ্চর্য নগরীর তালিকাভুক্ত করা হয়েছে ।
জেফ্রি রাশ
জেফ্রি রয় রাশ এসি (; ৬ জুলাই ১৯৫১) হলেন একজন অস্ট্রেলীয় অভিনেতা। তিনি অভিনয়ের ত্রি-মুকুট (একটি একাডেমি পুরস্কার, একটি প্রাইমটাইম এমি পুরস্কার ও একটি টনি পুরস্কার) বিজয়ী ২৪ জনের একজন। এছাড়াও তিনি তিনটি বাফটা পুরস্কার, দুটি গোল্ডেন গ্লোব পুরস্কার, ও চারটি স্ক্রিন অ্যাক্টরস গিল্ড পুরস্কার অর্জন করেছেন। রাশ অস্ট্রেলিয়ান একাডেই অব সিনেমা অ্যান্ড টেলিভিশন আর্টসের প্রতিষ্ঠাতা সভাপতি এবং ২০১২ সালের বর্ষসেরা অস্ট্রেলীয়। তিনিই প্রথম অভিনয়শিল্পী, যিনি কোন একক কাজের ("শাইন") জন্য একাডেমি, বাফটা, গোল্ডেন গ্লোব, স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কার অর্জন করেছেন।
রাশ ১৯৫১ সালের ৬ই জুলাই কুইন্সল্যান্ডের টুওম্বায় জন্মগ্রহণ করেন। তাঁর পিতা রয় ব্যাডেন রাশ রয়্যাল অস্ট্রেলিয়ান বিমান বাহিনীর হিসাবরক্ষক এবং তাঁর মাতা মার্লে (বিশফ) ছিলেন একটি বিপণি বিতানের বিক্রয় সহকারী। তাঁর পিতার পূর্বপুরুষগণ ইংরেজ, আইরিশ, ও স্কটিশ ছিলেন এবং তাঁর মাতার পূর্বপুরুষগণ জার্মান ছিলেন। তাঁর যখন পাঁচ বছর বয়স তখন তাঁর পিতামাতার বিবাহবিচ্ছেদ হয়। তাঁর মাতা তাঁকে নিয়ে তাঁর নানা-নানীর কাছে উপশহর ব্রিসবেনে চলে যান।
১৯৮১ সালে অস্ট্রেলীয় চলচ্চিত্র "হুডউইঙ্ক" দিয়ে রাশের বড় পর্দায় অভিষেক হয়। পরের বছর তিনি জিলিয়ান আর্মস্ট্রংয়ের "স্টারস্ট্রাক" ছবিতে কাজ করেন। পরের বছরগুলোতে তিনি কয়েকটি টেলিভিশন নাটকে ছোট চরিত্রে অভিনয় করেন, তন্মধ্যে একটি কাজ ছিল ১৯৯৩ সালের ব্রিটিশ টেলিভিশন ধারাবাহিক "লাভজয়"-এর একটি পর্বে দন্তচিকিৎসক ভূমিকায় কাজ করেন। তাঁর প্রথম আলোচিত সাফল্য ১৯৯৬ সালের "শাইন"। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কার এবং ক্রিটিকস চয়েস চলচ্চিত্র পুরস্কার অর্জন করেন। একই বছর জেমস এল. ব্রুকস তাঁকে "অ্যাজ গুড অ্যাজ ইট গেট্‌স"-এ সিমন বিশপ চরিত্রে অডিশনের জন্য তাঁকে লস অ্যাঞ্জেলেসে নিয়ে যান এবং তাঁকে এই চরিত্রে অভিনয়ের প্রস্তাব দেওয়া হয়। কিন্তু রাশ এই চরিত্রটি ফিরিয়ে দেন, পরবর্তীতে গ্রেগ কিনার এই চরিত্রে অভিনয় করেন।
বাংলাদেশ গম ও ভুট্টা গবেষণা ইনস্টিটিউট
বাংলাদেশ গম ও ভুট্টা গবেষণা ইনস্টিটিউট বাংলাদেশের ক্রমবর্ধমান খাদ্য চাহিদার সাথে সঙ্গতি রেখে নিত্য নতুন গম ও ভুট্টা উদ্ভাবনের চেষ্টায় নিয়োজিত। দিনাজপুর জেলার নশিপুরে এই সংস্থার সদর দপ্তর অবস্থিত।
বাংলাদেশে গম ও ভুট্টার উৎপাদন বাড়ানো ও গবেষণার জন্য ইনস্টিটিউট প্রতিষ্ঠার লক্ষ্যে ১৫ জুন ২০১৭ তারিখে ‘বাংলাদেশ গম ও ভুট্টা গবেষণা ইনস্টিটিউট বিল-২০১৭’ সংসদে উত্থাপন করা হয়। পরে বিলটি পরীক্ষা করে সংসদে প্রতিবেদন দেওয়ার জন্য কৃষি মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। ১৩ নভেম্বর বিলটি কণ্ঠভোটে পাস হয়।
এই আইনের ফলে পূর্বের কৃষি গবেষণা ইনস্টিটিউটের গম গবেষণাকেন্দ্র এবং ভুট্টা শাখা বিলোপ হয়।
জহিভপিস্নয় সেতু
জহিভপিস্নয় সেতু (রাশিয়ান: Живописный Мост, lit. চিত্রকলা ব্রিজ) একটি কেবেল স্টেট সেতু যা রাশিয়ার উত্তর পশ্চিম মস্কোর, মস্কভা নদীর উপর নির্মিত। এটি মস্কো শহরের প্রথম ক্যাবলযুক্ত সেতু। এটি ২৭ ডিসেম্বর ২০০৭ সালে ক্রিস্টোফারসেনসস্কি এভিনিউয়ের একটি অংশ হিসাবে খোলা হয়। এটি ইউরোপের সর্ববৃহৎ ক্যাবলযুক্ত সেতু।
এই সেতুটি অনন্য, যে তার দৈর্ঘ্য নদী বরাবর চলতে থাকে, এটি জুড়ে না (দেখুন সাইট প্ল্যান দেখুন)। এইভাবে সেতু এবং মহাসড়কটি সেরেব্রেনিয়া বোর দ্বীপের সুরক্ষিত অঞ্চলকে বাইপাস করে।
সেতুর একটি এস- আকৃতির ডেক, যেটি ১.৫ কিলোমিটার দৈর্ঘ্য অতিক্রম করেছে, যার মধ্যে ৪০৯.৫-মিটার লম্বা, ৪৭ মিটার প্রশস্ত প্রধান অংশ ৩০ মিটার উঁচু এবং মস্কোভ নদীর কেন্দ্রের বরাবর নির্মিত। প্রধান পাইলন নদী জুড়ে একটি ১০৫-মিটার উচ্চ খিলান, যেটি ৭৮ টি তােরের মাধ্যমে ডেকের ওজন বহন করে।
প্রফেসর চ্যালেঞ্জার
জর্জ এডওয়ার্ড চ্যালেঞ্জার (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব।
শার্লক হোমসের মতো প্রফেসর চ্যালেঞ্জার চরিত্রটিও বাস্তব মানুষদের উপর ভিত্তি করে তৈরি করা হয়েছে— এক্ষেত্রে কোনান ডয়েলের বন্ধু পার্সি ফউসেট নামের একজন অনুসন্ধানকারী এবং উইলিয়াম রাদারফোর্ড নামের একজন শারীরতত্ত্বের অধ্যাপক, যিনি এডিনবরা বিশ্ববিদ্যালয়ে কোনান ডয়েলের চিকিৎসাশাস্ত্র অধ্যয়নকালীন সময়ে লেকচার দিতেন।
জর্জ কিউকার
জর্জ ডিউয়ি কিউকার (; জন্ম: ৭ জুলাই ১৮৯৯ - ২৪ জানুয়ারি ১৯৮৩) ছিলেন একজন মার্কিন চলচ্চিত্র পরিচালক। তিনি মূলত হাস্যরসাত্মক চলচ্চিত্র এবং সাহিত্যিক উপযোগকরণধর্মী চলচ্চিত্র নির্মাণের জন্য প্রসিদ্ধ। আরকেও স্টুডিওর প্রযোজনা বিভাগের প্রধান ডেভিড ও. সেলৎসনিক তাকে এই স্টুডিওর কয়েকটি চলচ্চিত্র পরিচালনার দায়িত্ব দেন। এই স্টুডিওর "হোয়াট প্রাইস হলিউড?" (১৯৩২), "আ বিল অব ডিভোর্সমেন্ট" (১৯৩২), "আওয়ার বেটার্স" (১৯৩৩) ও "লিটল ওমেন" (১৯৩৩) চলচ্চিত্র নির্মাণ করে তার কর্মজীবন প্রসারিত হয়। সেলৎসনিক ১৯৩৩ সালে মেট্রো-গোল্ডউইন-মেয়ারে চলে গেলে কিউকারও তার সাথে সেই কোম্পানিতে যোগ দেন। তিনি সেখানে সেলৎসনিকের প্রযোজনায় "ডিনার অ্যাট এইট" (১৯৩৩) ও "ডেভিড কপারফিল্ড" (১৯৩৫) এবং আরভিং থালবার্গের প্রযোজনায় "রোমিও অ্যান্ড জুলিয়েট" (১৯৩৬) ও "ক্যামিল" (১৯৩৬) চলচ্চিত্র নির্মাণ করেন।
কিউকার পরবর্তীতে "দ্য ফিলাডেলফিয়া স্টোরি" (১৯৪০), "আ ডাবল লাইফ" (১৯৪৭), "বর্ন ইস্টারডে" (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন এবং "মাই ফেয়ার লেডি" (১৯৬৪) ছবির জন্য শ্রেষ্ঠ পরিচালনা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান।
শেলি ডুভল
"'শেলি অ্যালেক্সিস ডুভল" (; জন্ম: ৭ জুলাই ১৯৪৯) হলেন একজন প্রাক্তন মার্কিন অভিনেত্রী, প্রযোজক, লেখিকা ও গায়িকা। তার দীর্ঘ কর্মজীবনে তিনি বিভিন্ন ধরনের চরিত্রে অভিনয় করে প্রশংসিত হয়েছেন। তিনি ১৯৭০-এর দশকে রবার্ট আল্টম্যানের "ব্রিউস্টার ম্যাকক্লাউড" (১৯৭০), "ম্যাককেব অ্যান্ড মিসেস মিলার" (১৯৭১), "থিভস লাইক আস" (১৯৭৪), "ন্যাশভিল" (১৯৭৫), ও "থ্রি ওমেন" (১৯৭৭) চলচ্চিত্রে অভিনয় করেন এবং শেষোক্ত চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন।
১৯৭৭ সালে তিনি "অ্যানি হল" ছবিতে পার্শ্ব ভূমিকায় অভিনয় করেন এবং পরবর্তীতে "পপাই" (১৯৮০) ও "দ্য শাইনিং" (১৯৮০) ছবিতে কেন্দ্রীয় চরিত্রে কাজ করেন। এছাড়া তাকে "টাইম ব্যান্ডিটস" (১৯৮১), "ফ্রাংকেনউইনি" (১৯৮৪) ও "দ্য পোট্রেট অব আ লেডি" (১৯৯৬) ছবিতে দেখা যায়। তিনি তার নিজের প্রযোজিত "ফেয়ারি টেল থিয়েটার" ধারাবাহিকের জন্য প্রাইমটাইম এমি পুরস্কারে মনোনীত হন। ডুভলের সর্বশেষ কাজ ছিল "ম্যানা ফ্রম হেভেন" (২০০২)।
বেরেনিস বেজো
বেরেনিস বেজো (; জন্ম: ৭ জুলাই ১৯৭৬) হলেন একজন আর্জেন্টিনীয় ফরাসি অভিনেত্রী। তিনি ২০০১ সালের "আনাইট্‌স টেল" ছবিতে ক্রিস্টিনা এবং ২০১১ সালের "দি আর্টিস্ট" ছবিতে পেপি মিলার চরিত্রে অভিনয়ের জন্য পরিচিত। "দি আর্টিস্ট" ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। তিনি "দ্য পাস্ট" (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন।
ৠ
ৠ বাংলা-অসমীয়া বর্ণমালার একটি স্বরবর্ণ। সংস্কৃত প্রতিলিপি করতে এটি ব্যবহৃত হয়।
লাইকেন হাইপারস্পোর্ট
লাইকেন হাইপারস্পোর্ট (ইংরেজি: Lykan Hypersport) হচ্ছে লেবাননের সীমিত উৎপাদিত স্পোর্টস কার, যেটি সংযুক্ত আরব আমিরাত ভিত্তিক প্রতিষ্ঠান ডাব্লিউ মোটরস (২০১২ সালে লেবাননে প্রতিষ্ঠিত) কর্তৃক লেবানন, ফ্রান্স এবং ইটালিয়ান প্রকৌশলীদের সহযোগিতায় তৈরী। এটাই মধ্যপ্রাচ্যের স্থানীয়ভাবে নকশাকৃত প্রথম স্পোর্টস কার।
এ গাড়িটির উৎপাদন পরিকল্পনা মাত্র সাতটি ইউনিটে সীমাবদ্ধ ছিলো। ২০১৩ সালের ফেব্রুয়ারীতে কাতার মোটর প্রদর্শনীতে লাইকেন হাইপারস্পোর্টের প্রি-প্রোডাকশন সর্ব প্রথম জনসম্মুখে আসে।
মার্কিন ৩.৪ মিলিয়ন ডলারে লাইকেন হাইপারস্পোর্ট তার উৎপাদনের সময় তৃতীয় সবচেয়ে ব্যয়বহুল গাড়ী ছিল। হাইপারস্পোর্ট হল রত্নখচিত হেডলাইটের প্রথম গাড়ি; এটিতে ৪২০ টি হীরকের (১৫ ক্যারেট) সঙ্গে টাইটানিয়াম এলইডি ব্লেড ব্যবহার করা হয়েছে; যদিও ক্রেতাদের রুবি, হীরা, হলুদ হীরা, এবং স্যাফায়ারস এর যে কোনোটি পছন্দের উপর ভিত্তি করে গাড়ির হেডলাইট তৈরী করা হয়। গাড়িটি কেন্দ্রীয় কনসোলে একটি হোলিকাল ডিসপ্লে সিস্টেম ব্যবহার করে ইন্টারেক্টিভ গতির বৈশিষ্ট্যগুলির সাথে সাথে সিটগুলিতে সোড সেলাইয়ের কাজও করে। বিভিন্ন গাড়ি বিক্রি করা হয়েছে কিভাবে উত্স মধ্যে একটি বিচ্যুতি আছে, প্রতিবেদন থেকে চার থেকে সাত বিক্রি পরিবর্তনের সঙ্গে ওয়াট মটরসের ইউটিউব ভিডিওতে প্রকাশ করা হয়েছে যে, কমপক্ষে দুটি গাড়ি বিক্রি করা হয়েছে, এক বেনামী ক্রেতার কাছে। ২০১১ সালের জুন মাসে আবুধাবী পুলিশ বাহিনী একটি লুয়ান হাইপার্সপোর্ট কিনেছিল। আবুধাবী পুলিশে মোট সাতটি গাড়ি অন্তর্ভুক্ত করা হয়েছে, যার অর্থ গ্রাহকদের দ্বারা ক্রয়ের জন্য কেবল ছয়টি পাওয়া যায়।
D
D (উচ্চারণ: ডি, ) লাতিন বর্ণমালার ৪র্থ বর্ণ।
G
G (উচ্চারণ: জি, ) লাতিন বর্ণমালার ৭ম বর্ণ।
T
T (উচ্চারণ: টি; "tee" ) আধুনিক ইংরেজী বর্ণমালা এবং আইএসও মৌলিক লাতিন বর্ণমালার বিংশতম বর্ণ। এটি সবচেয়ে সাধারণভাবে ব্যবহৃত ব্যঞ্জনবর্ণ এবং ইংরেজি ভাষার পাঠ্যগুলিতে দ্বিতীয় সর্বাধিক ব্যবহৃত অক্ষর।
V
V (উচ্চারণ: ভি) লাতিন বর্ণমালার দ্বাবিংশ বর্ণ।
V হল ভ্যানাডিয়ামের প্রতীক। এটি এটি পর্যায় সারণীর ২৩ নং মৌল।
X
X (উচ্চারণ: এক্স) লাতিন বর্ণমালার চতুর্বিংশ বর্ণ।
সি প্রোগ্রামিং ভাষায়, 'x'-এর পর শূন্য (0x বা 0X) দ্বারা হেক্সাডেসিমেলের আক্ষরিক মানগুলি নির্দেশ করতে ব্যবহৃত হয়।
জ্যাক হোয়াইট
জন কর্নিশ হোয়াইট (; জন্ম: ১৯ ফেব্রুয়ারি, ১৮৯১ - মৃত্যু: ২ মে, ১৯৬১) সমারসেটের হলফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও দলনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। দলে মূলতঃ স্লো লেফট আর্ম অর্থোডক্স বোলিং করতেন ‘ফার্মার’ বা ‘জ্যাক’ ডাকনামে পরিচিত জ্যাক হোয়াইট। এছাড়াও, ডানহাতে ব্যাটিংয়ে পারদর্শীতা দেখিয়েছেন তিনি।
ধীরগতিসম্পন্ন বামহাতি বোলার হিসেবে ক্রিকেট খেলায় অংশ নিতেন জ্যাক হোয়াইট। উইকেট লাভে স্পিনের তুলনায় পেসের ভিন্নতা ও নিখুঁততাই সফলতার চাবিকাঠি ছিল তাঁর। ১৯১৩ থেকে ১৯৩৭ সময়কালে সমারসেটের নিয়মিত খেলোয়াড় ছিলেন। ১৯২৭ থেকে ১৯৩১ সময়কালে সমারসেটের নেতৃত্বে ছিলেন জ্যাক হোয়াইট। ১৪ মৌসুমে শতাধিক উইকেট লাভে পারঙ্গমতা প্রদর্শন করেছেন। তন্মধ্যে, ১৯২৯ ও ১৯৩০ সালে সহস্রাধিক রান তুলে ‘ডাবল’ লাভ করেন।
অন্যান্য কাউন্টি রেকর্ডের মধ্যে ১৯১৯ সালে বাথে অনুষ্ঠিত খেলায় ওরচেস্টারশায়ারের বিপক্ষে ৮৩ রান দিয়ে ১৬ উইকেট দখল করেন। এছাড়াও, ১৯২১ সালে ওরচেস্টারে অনুষ্ঠিত খেলায় ওরচেস্টারশায়ারের ইনিংসের সবকটি উইকেট লাভ করেন ৭৬ রান দিয়ে। সমারসেটের পক্ষে সর্বমোট ২,১৬৫ উইকেট পেয়েছেন যা অদ্যাবধি কাউন্টি রেকর্ডরূপে বিবেচিত হয়ে আসছে। এছাড়াও, ৩৯৩ ক্যাচ তালুবন্দী করেছেন তিনি।
সমগ্র খেলোয়াড়ী জীবনে ১৫ টেস্টে অংশগ্রহণের সুযোগ হয় তাঁর। তন্মধ্যে, চারবার ইংল্যান্ড দলকে নেতৃত্ব দিয়েছেন তিনি।
১৯২১ সালে সফরকারী অস্ট্রেলিয়ার বিপক্ষে অ্যাশেজ সিরিজ খেলার জন্য জ্যাক হোয়াইটকে মনোনয়ন দেয়া হয়। ২ জুলাই, ১৯২১ তারিখে অস্ট্রেলিয়ার বিপক্ষে টেস্ট অভিষেক ঘটে জ্যাক হোয়াইটের। কিন্তু, শক্তধর প্রতিপক্ষের বিপক্ষে খেলার পর পরবর্তী সাত বছরে তাঁকে আর টেস্ট খেলানো হয়নি।
১৯২৮-২৯ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অধিনায়ক পার্সি চ্যাপম্যানের সহকারী ছিলেন তিনি। ঐ সিরিজে তিনি দলের প্রধান বোলাররূপে আবির্ভূত হন ও যুদ্ধংদেহী মনোভাব নিয়ে বেশ সফলতার পরিচয় দেন। মেলবোর্নে ১১৩.৫ ওভার এবং অ্যাডিলেডে ১২৪.৫ ওভার বোলিং করে ২৫৬ রান দিয়ে খেলায় ১৩ উইকেট দখল করেন। ঐ খেলায় ইংল্যান্ড মাত্র ১২ রানের ব্যবধানে জয় পায়। সিরিজের চূড়ান্ত টেস্টে আঘাতপ্রাপ্ত চ্যাপম্যানের পরিবর্তে অধিনায়কের দায়িত্ব পালন করেন। কিন্তু, ঐ টেস্টে পরাজিত হবার ফলে ধারাবাহিকভাবে সাত টেস্ট জয়ের রেকর্ডের সমকক্ষ হয় ইংরেজ দল।
১৯২৯ সালে সফরকারী দক্ষিণ আফ্রিকার বিপক্ষে অনুষ্ঠিত সিরিজে আবারো তাঁকে অধিনায়কের দায়িত্বভার অর্পণ করা হয়। ঐ সিরিজে তাঁর দল এক টেস্টে জয় পায় ও দুই টেস্ট ড্র করে। এরপর ১৯৩০ সালে অস্ট্রেলিয়া ও ১৯৩০-৩১ মৌসুমে দক্ষিণ আফ্রিকার বিপক্ষে অনুষ্ঠিত টেস্ট সিরিজে চ্যাপম্যানের সহযোগী মনোনী হন তিনি।
সমগ্র খেলোয়াড়ী জীবনে সংগৃহীত ২,৩৫৫ উইকেট লাভের ফলে সর্বকালের উইকেট লাভকারী ক্রিকেটারদের তালিকায় ১৬শ অবস্থানে রয়েছে।
১৯২৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৯২৯ ও ১৯৩০ সালে টেস্ট দল নির্বাচকমণ্ডলীর সদস্য মনোনীত হন। এছাড়াও, মৃত্যুকালীন সমারসেটের সভাপতির দায়িত্বে ছিলেন জ্যাক হোয়াইট। ২ মে, ১৯৬১ তারিখে ৭০ বছর বয়সে সমারসেটের কম্ব ফ্লোরি এলাকায় জীবনাবসান ঘটে জ্যাক হোয়াইটের।
সিটসেরনিকাবার্ড দর্শক তালিকা
সিটসেরনিকাবার্ড আর্মেনিয়ার ইয়েরেভানে অবস্থিত আর্মেনীয় গণহত্যার সরকারী স্মৃতিসৌধ। শয়ে শয়ে আর্মেনীয় বুদ্ধিজীবীদের কনস্টান্টিনোপল থেকে নির্বাসন দেওয়া দিয়ে যে গণহত্যার সূচনা হয়, ১৯৬৫ সালের ২৪ এপ্রিল তার ৫০ বার্ষিকীতে ইয়েরেভানে গণ প্রদর্শনের পরে, ১৯৬৭ সালে এই সৌধ উন্মোচন করা হয়। ১৯৯১ সালে তৎকালীন সোভিয়েত ইউনিয়নের কাছ থেকে স্বাধীনতা অর্জন করবার পরে এই সৌধটি সরকারী অনুষ্ঠানের অংশ হয়ে ওঠে। তার পর থেকে বিদেশী কর্মকর্তারা আর্মেনিয়ায় আসলেই অধিকাংশ সময়েই আর্মেনীয় গণহত্যার শিকারদের প্রতি শ্রদ্ধা জানাতে এই স্মৃতিসৌধ দর্শনে আসেন। সিটসেরনিকাবার্ড সফরে প্রদর্শশালা দর্শনও ধরা থাকে। কিছু বিশিষ্ট অতিথি স্মৃতিসৌধের কাছে বৃক্ষরোপণ করেছেন।
বহু রাজনীতিবিদ, শিল্পী, সঙ্গীতশিল্পী, ক্রীড়াবিদ, এবং ধর্মীয় ব্যক্তিত্ব সিটসেরনিকাবার্ড দর্শনে এসেছেন। এদের মধ্যে উল্ল্যেখযোগ্য হলেন রাশিয়া (বরিস ইয়েলৎসিন, ভ্লাদিমির পুতিন, দিমিত্রি মেদভেদেভ), ফ্রান্স (জাক শিরাক, নিকোলা সার্কোজি, ফ্রঁসোয়া ওলঁদ), ইউক্রেইন, চেক প্রজাতন্ত্র, পোল্যান্ড, গ্রীস, জর্জিয়া, ইরান, বেলারুশ, রোমানিয়া, লেবানন, ক্রোয়েশিয়া
ও সার্বিয়ার রাষ্ট্রপতি এবং বুলগেরিয়া, চেক প্রজাতন্ত্র এবং অন্যান্য দেশের প্রধানমন্ত্রী। অনেক দেশের পররাষ্ট্রমন্ত্রী (মার্কিন যুক্তরাষ্ট্রের পররাষ্ট্রমন্ত্রী হিলারি ক্লিনটন এবং ইউরোপীয় ইউনিয়নের বহু উচ্চপদস্থ কর্মকর্তা, যথা - জোসে ম্যানুয়েল বারোওসো এবং হেরমান ফ্যান রুম্পাই) সিটসেরনিকাবার্ড এসে সন্মান জানিয়ে গেছেন। অন্যান্য অতিথিদের মধ্যে আছেন পোপ দ্বিতীয় জন পল (২০০১ সালে), পোপ ফ্রান্সিস (২০১৬ সালে), ইজরায়েলের প্রধান ইহুদি গুরু ইওনা মেটজগার, ইংল্যান্ডের আর্চবিশপ রোয়ান উইলিয়ামস,
রাশিয়ান অর্থোডক্স চার্চের প্রধান কিরিল ১, বিশ্ব দাবা চ্যাম্পিয়ন ভ্লাদিমির ক্রামনিক, বিশ্ব ফুটবল চ্যাম্পিয়ন ইউরি জোক্যাফ, ইংরেজ রক তারকা ইয়ান গিলান, সার্বিয়ান চলচ্চিত্র নির্মাতা এমির কুস্তরিচা, ফরাসি অভিনেতা জেহা দেপারদিউ এবং এলা দুলু, পদার্থবিজ্ঞানে নোবেল পুরস্কার বিজয়ী ঝোরেস আলফেরভ।
কোন তুর্কি রাষ্ট্রীয় কর্মকর্তা সিটসেরনিকাবার্ড দর্শনে আসেননি।
আর্মেনিয় গণহত্যার স্বীকৃতিদান আর্মেনিয়ার সবচেয়ে গুরুত্বপূর্ণ বিদেশনীতিগুলির মধ্যে একটি এবং আর্মেনিয় উদ্বাস্তু বা অভিবাসী সংগঠনগুলির প্রধান লক্ষ্য। বহু আর্মেনিয় এই সফরগুলিকে গণহত্যার স্বীকৃতিদান হিসেবে গণ্য করেন।
পোপ দ্বিতীয় জন পল আর্মেনিয়ার জাতীয় ধর্ম হিসেবে খ্রিস্টধর্ম গ্রহণের ১৭০০ তম বার্ষিকী অনুষ্ঠানে অংশগ্রহণের জন্য ২০০১ সালের ২৫ শে সেপ্টেম্বর ইয়েরেভানে যান। পোপ রাষ্ট্রপতি রবার্ট কোচারানিয়ের সাথে বৈঠক শেষে পরের দিন স্মারক পরিদর্শন করেন। উনি স্মৃতিসৌধে মাল্যদান করবার পরে একটি সংক্ষিপ্ত ভাষণ দেন ও প্রার্থনা পাঠ করেন। পোপ তাঁর প্রার্থনায় মেটজ ইয়েঘারন (আর্মেনীয় শব্দ, যা আক্ষরিক অর্থে অনুবাদ করলে হয় "মহান অপরাধ") শব্দটি ব্যবহার করেন, যা নিয়ে বিতর্ক সৃষ্টি হয় যে উনি ১৯১৫ সালের গণহত্যার ঘটনাকে স্বীকৃতি দিলেন কি না।
রোমান ক্যাথলিক চার্চের প্রধানের এইরূপ পদক্ষেপ তুরস্কে অসন্তোষের ঝড় তোলে। ২০০১ সালের পয়লা অক্টোবর প্যানআর্মেনীয়ান.নেট প্রকাশ করে - তুর্কি গণমাধ্যম দুঃখ প্রকাশ করেছে, কারণ পোপ তার শেষ দিনের ভাষণে "গণহত্যা" শব্দটি বলেছেন।
বেগম
বেগম (, , , ) মধ্য ও দক্ষিণ এশিয়ায় ব্যবহৃত একটি রাজকীয় ও সম্ভ্রান্ত মহিলা পদবি। এটি বেগ বা বে পদবির স্ত্রীবাচক রূপ; বেগের স্ত্রী বা কন্যা বোঝাতে 'বেগম' ব্যবহৃত হয়ে থাকে; প্রায়শ বেগের মেয়ে বোঝাতে অবশ্য বেগজাদি শব্দটিও ব্যবহৃত হয়। পরবর্তীতে ক্রমশ ক্ষমতা বা উচ্চ সামাজিক অবস্থার সম্মানসূচক পদবি হিসেবে বেগম শব্দটি গৃহীত হয়।
তবে অধুনা দক্ষিণ এশিয়ায়, যথা বাংলাদেশ, ভারত ও পাকিস্তানে বেগম অর্থ আর বেগের স্ত্রী বা কন্যা নির্দেশ করে না যেহেতু শ্রেণী বা বিবাহ নির্বিশেষে যেকোন নারীর নামের আগে বা পরে 'বেগম' পদবি ব্যবহার করা হয়। কখনো কখনো অনেক কৃতি নারীর নামের আগে সম্মানসূচক ভূষণ হিসেবে 'বেগম' শব্দটি ব্যবহৃত হয়। যেমন, বেগম রোকেয়া, বেগম সুফিয়া কামাল, বেগম খালেদা জিয়া ইত্যাদি।
গৌরীপ্রসন্ন মজুমদার
গৌরীপ্রসন্ন মজুমদার ( ৫ ডিসেম্বর ১৯২৪ -
২০ অগাস্ট ১৯৮৬) বাংলাভাষার একজন কবি ও গীতিকার। বিংশ শতাব্দির দ্বিতীয়ার্ধ জুড়ে বাংলা ছায়াছবি ও আধুনিক গানের জগতকে যাঁরা প্রেমাবেগ-উষ্ণ রেখেছিলেন তিনি তাঁদের একজন। মান্না দে'র গাওয়া তাঁর লেখা ‘কফি হাউসের সেই আড্ডাটা আজ আর নেই' ২০০৪ সালে বিবিসির জরিপে সর্বকালের সর্বশ্রেষ্ঠ ২০টি বাংলা গানে ঠাঁই পেয়েছে।
গৌরীপ্রসন্ন মজুমদার ১৯২৫ সালে ৫ ডিসেম্বর পাবনার ফরিদপুর উপজেলার গোপালনগর গ্রামে জন্মগ্রহণ করেন। বাচ্চু’ ছিল তার ডাক নাম। তার বাবা গিরিজাপ্রসন্ন মজুমদার ছিলেন বিখ্যাত উদ্ভিদবিদ। গৌরীপ্রসন্ন মজুমদার ১৯২৪ খ্রিষ্টাব্দের ৫ই ডিসেম্বর জন্মগ্রহণ এবং ১৯৮৬ সালের ২০ আগস্ট কলকাতায় মৃত্যু বরণ করেন।
কামার আহমাদ সাইমন
কামার আহমাদ সাইমন একজন বাংলাদেশী লেখক, চিত্রগ্রাহক এবং স্বাধীন চলচ্চিত্র নির্মাতা।
শুনতে কি পাও! (২০১২) তার প্রথম চলচ্চিত্র যার জন্য তিনি বিশ্বের অন্যতম প্রামান্য চলচ্চিত্র উৎসব ‘সিনেমা দ্যু রিল’-এ সেরা চলচ্চিত্র হিসেবে গ্রাঁ প্রি জিতেন। একই চলচ্চিত্রের জন্য মুম্বাই আন্তর্জাতিক চলচ্চিত্র উৎসবে সেরা ছবির পুরস্কার ‘স্বর্ণশঙ্খ’ এবং সেরা সিনেমাটোগ্রাফির পুরস্কার ও জিতেন। বিশ্বের প্রাচীনতম প্রামাণ্যচিত্রের উৎসব জার্মানির ডক-লাইপজিগের ৫৫তম আসরের উদ্বোধনী ছবি হিসেবে প্রদর্শিত হয়েছিল এই প্রামাণ্যচিত্র৷
কামার আহমাদ সাইমন পুরান ঢাকায় জন্মগ্রহণ করেন । রক্ষনশীল সামাজিক কাঠামোর মধ্যে দিয়ে তার শৈশব কাটে। ঢাকার চলচ্চিত্র উৎসবে বাইসাইকেল থিভস, সিনেমা প্যারাডিসো, লা ডলসে ভিটা, ড্রিমস, কোয়ানিসকাটসির মত বিশ্বমানের মাস্টারপিস চলচ্চিত্রগুলো দেখার মধ্যে দিয়ে চলচ্চিত্রের সাথে তার সম্পর্ক গভীর হয়। বাংলাদেশে সিনেমা নিয়ে প্রাতিষ্ঠানিক পড়ালেখার সুযোগ না থাকায় তার শৈশবের স্বপ্ন বাস্তবায়ন করার জন্য বাংলাদেশ প্রকৌশলী বিশ্ববিদ্যালয় থেকে স্থাপত্য বিদ্যায় স্নাতক পাশ করেন। পরবর্তীতে পুরোপরি স্বাধীন চলচ্চিত্র নির্মাতা হওয়ার আগ পর্যন্ত শিল্প নির্দেশক হিসেবে কাজ করেন।
বিশ্বের প্রাচীনতম প্রামান্য চলচ্চিত্র উৎসব জার্মানির ডক-লাইপজিসের উদ্বোধনী রাতে প্রদর্শিত হয়ে প্রথম আলোচনায় আসে ‘শুনতে কি পাও!’ বিশ্বের বৃহত্তম প্রামাণ্য উৎসব আমস্টারডামের ইডফার আনুষ্ঠানিক বাছাই, প্যারিসের জর্জ পম্পিদ্যু সেন্টারে অনুষ্ঠিত ইউরোপের অন্যতম উৎসব সিনেমা দ্যু রিলে শ্রেষ্ঠ পুরষ্কার “গ্রাঁপ্রি" এবং মুম্বাই আন্তর্জাতিক চলচ্চিত্র উৎসবে শ্রেষ্ঠ সিনেমাটোগ্রাফি ও শ্রেষ্ঠ ছবির পুরষ্কার “স্বর্ণশঙ্খ” বিজয়ী হয়ে বহুল প্রশংসিত হয় ছবিটি। লোকার্নোর ‘ওপেন ডোর্স’ কার্যক্রমের উদ্বোধনী ছবিও ছিলো ‘শুনতে কি পাও!’ এ যাবত ৩৫টিরও বেশি অন্তর্জাতিক উৎসবে আমন্ত্রিত ও ১০টি আন্তর্জাতিক প্রতিযোগিতায় পুরস্কৃত হয়েছে ছবিটি। নন-ফিকশন ক্যাটাগরিতে শ্রেষ্ঠ ছবির জন্য জাতীয় চলচ্চিত্র পুরষ্কারও পেয়েছে ছবিটি। ফরাসী গন-গ্রন্থাগার বা পাবলিক লাইব্রেরী, যুক্তরাষ্ট্রের জন হপকিন্স বিশ্ববিদ্যালয় গ্রন্থাগার ছবিটি তাদের সংগ্রহশালায় নিয়েছে।
কামারের প্রথম টেলিভিশন ডকুমেন্টারি একটি সূতার জবানবন্দি (২০১৫) ।একটি সূতার জবানবন্দি এশিয়ার অন্যতম চারটি টেলিভিশন জাপানের এনএইচকে, কোরিয়ার কে বি এস, তাইওয়ানের পিটি এস এবং সিঙ্গাপুরের মিডিয়াকর্পের যৌথ প্রযোজনায় নির্মিত হয়েছে। ২০১৩ সালে ‘দ্য এশিয়ান পিচ’ পুরস্কার জয় করেছিল এই প্রামাণ্যচিত্রের স্ক্রিপ্টটি।
শিকলবাহা কামারের প্রথম পূর্ণদৈর্ঘ্য চলচ্চিত্র। এটি একমাত্র ইউরোপের বাহিরের চলচ্চিত্র যা ইউরোপিয়ান প্রযোজক কর্মশালায় আমন্ত্রিত হয়েছিলো। সুইডেন এর গোটারবারগ চলচ্চিত্র উৎসব থেকে স্ক্রিপ্ট ডেভেলোপমেন্ট অনুদান, জার্মানির বার্লিন চলচ্চিত্র উৎসব থেকে বিশ্বের সম্মানজনক চলচ্চিত্র অনুদান “ ওয়ার্ল্ড সিনেমা ফান্ড” সহ বাংলাদেশ সরকারের জাতীয় চলচ্চিত্র অনুদান পেয়েছে এই চলচ্চিত্র। তাছাড়া ইউরোপিয়ান পোস্ট প্রোডাকশন কানেকশন এবং প্রোডিওর আ সাড এ কো-প্রোডাকশন প্ল্যাটফর্মে আমন্ত্রিত হয়েছিলো।
"শুনতে কি পাও!" এর পর কামার আহমাদ সাইমনের ওয়াটার ট্রিলজির ২য় ছবি "অন্যদিন..." (ডে আফটার...) এই সিনেমাটি কানের সিনেফন্ডেশনে লা আতেলিয়ার এ অফিসিয়াল নিমন্ত্রন, লোকার্নো চলচ্চিত্র উৎসবের পিয়াতজা গ্রান্দায় ওপেন ডোর্স শ্রেষ্ঠ পুরষ্কার, আর্তে ইন্টারন্যাশনাল প্রাইজ পেয়েছে। তাছাড়াও সানডেন্স চলচ্চিত্র উৎসব এবং বিশ্বের সর্ববৃহৎ প্রামাণ্য চলচ্চিত্র উৎসব ইডফার গ্রান্ট এওয়ার্ড পেয়েছিলো।
জন মিলস
জন আর্নেস্ট জ্যাকি মিলস (; জন্ম: ৩ সেপ্টেম্বর, ১৯০৫ - মৃত্যু: ১১ ডিসেম্বর, ১৯৭২) ওতাগোর হ্যামিল্টনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৩০ থেকে ১৯৩৩ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন জ্যাকি মিলস নামে পরিচিত জন মিলস। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন তিনি। ফ্রাঙ্ক ওলি’র কাছাকাছি মানের নিউজিল্যান্ডীয় ক্রিকেটার ছিলেন তিনি।
১৯২৪-২৫ মৌসুম থেকে ১৯৩৭-৩৮ মৌসুম পর্যন্ত অকল্যান্ডের পক্ষে খেলেছেন জ্যাকি মিলস। সমগ্র খেলোয়াড়ী জীবনে সাত টেস্টে অংশগ্রহণের সুযোগ হয় জন মিলসের। ১৯২৯-৩০ মৌসুমের প্রথম খেলায় অকল্যান্ডের সদস্যরূপে ১৮৫ রান তুলেন। এ ইনিংসটিই তাঁর প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। ঐ খেলায় ওতাগোর বিপক্ষে তাঁর দল ইনিংস ব্যবধানে জয় পেয়েছিল। অকল্যান্ডের সর্বমোট ৩৫৬ রানের বিপরীতে তিনি অর্ধেকের বেশী রান ও ওতাগোর দুই ইনিংসের সম্মিলিত সংগ্রহেরও অধিক রান তুলেছিলেন। ১৯২৪-২৫ মৌসুমে অকল্যান্ডের ক্লাব ক্রিকেটে ইডেনের পক্ষে ও বিশ্ববিদ্যালয় দলের বিপক্ষে তিনি ও হেক্টর গিলেস্পি উদ্বোধনী জুটিতে ৪৪১ রান তুলেন।
১৯২৭ ও ১৯৩১ সালে নিউজিল্যান্ড দলের সদস্যরূপে ইংল্যান্ড সফরে যান। প্রত্যেক সফরেই সহস্রাধিক রান তুলেছিলেন তিনি।
২৪ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে তাঁর। প্রথম নিউজিল্যান্ডীয় ক্রিকেটার হিসেবে অভিষেকে সেঞ্চুরি করার কীর্তিগাঁথা রচনা করেছেন। ১৯২৯-৩০ মৌসুমে সফরকারী ইংল্যান্ডের বিপক্ষে ওয়েলিংটনের ব্যাসিন রিজার্ভে ১১৭ রান করেছিলেন তিনি। স্টুই ডেম্পস্টারের সাথে প্রথম উইকেট জুটিতে ২৭৬ রানের জুটি গড়েছিলেন। তবে, পরবর্তীতে নয় ইনিংসে মাত্র ১২৪ রান তুলেছিলেন জন মিলস।
জন মিলসের পিতা জর্জ মিলস ১৮৯০ ও ১৯০০-এর দশকে অকল্যান্ডের পক্ষে অল-রাউন্ডার হিসেবে খেলতেন। পরবর্তীতে অকল্যান্ডের ইডেন পার্কে গ্রাউন্ডসম্যানের দায়িত্ব পালন করেছেন জর্জ মিলস।
১১ ডিসেম্বর, ১৯৭২ তারিখে ৬৭ বছর বয়সে ওয়াইকাতোর হ্যামিল্টনে জন মিলসের দেহাবসান ঘটে।
ভারতীয় চারুলিপি
ভারতীয় চারুলিপি শৈল্পিক লিপির ভারতীয় ঐতিহ্য। শিল্পের ধরণটি বিভিন্ন কাজে ব্যবহৃত হয়েছে ২য় শতক খৃষ্টপূর্বাব্দে এর সৃষ্টির পর থেকে, ধর্মীয় গ্রন্থের অনুলিপি এবং মৌলিক যোগাযোগের ধরণ সহ।
২য় শতকে শুরু, ইন্ডিক ভাষা স্থানান্তর করা হয় বার্চ গাছের ছালকে লেখার পৃষ্ঠতল হিসাবে ব্যবহার করে। ভারতে স্থানীয়ভাবে বার্চ গাছের ছালকে সংস্কৃতে বলা হত ভোজপত্র - পত্র অর্থাৎ, গাছের পাতা/গাছের ছাল/পাত। পাম পাতা কাগজের বিকল্প হিসাবে ব্যবহার করা হত, ভারতীয় পাণ্ডুলিপির জন্য কাগজ উপলব্ধ হওয়ার পরেও। পাতা সাধারণত ব্যবহার করা হত কারণ তারা কলমে লেখার জন্য একটি ভালো পৃষ্ঠ তৈরী করত, যার উপরে লেখা সুন্দর ও সৃজনশীল হস্তাক্ষর আজ ক্যালিগ্রাফি বা চারুলিপি নামে পরিচিত হয়। পাতাগুলির উভয় দিক ব্যবহার করা হত, এবং সেগুলিকে একে অপরের উপর স্তুপিকৃত করা হত। মানুষ তখন নির্মিত গর্ত পাতার উপর অনুষ্ঠিত হয়, এবং তাদের একসঙ্গে স্ট্রিং দ্বারা, এইভাবে তৈরি প্রথম ভারতীয় পাণ্ডুলিপি, সাধারণ, দক্ষিণ-পূর্ব এশিয়ার এ সময়.
চেন্নাই বাইপাস
চেন্নাই বাইপাস একটি পূর্ণ-নিয়ন্ত্রিত এক্সপ্রেসওয়ে যা চেন্নাইয়ের প্রধান চারটি জাতীয় সড়কের সাথে সংযোগ স্থাপন করে। ৩২ কিলোমিটার দীর্ঘ এই সড়কটি পার্বারংলথুরে জাতীয় সড়ক ৪৫ থেকে মাদুরাভয়াল হয়ে মাধাভারামে জাতীয় সড়ক ৫-এর মাধ্যে সংযোগ ঘটায়। এক্সপ্রেসওয়েটি নির্মাণে খরচ ₹৪,০৫০ মিলিয়ন। পরিবহন যানবাহন, শহর দখল করার জন্য জাতীয় সড়ক উন্নয়ন প্রকল্পের অংশ হিসাবে নির্মিত। এই এক্সপ্রেসওয়ে এনএইচ ৪৫, এনএইচ ৪, এনএইচ ২০৫ এবং এনএইচ ৫ এর সাথে সংযোগ স্থাপন করে। এই এক্সপ্রেসওয়ে এখন চেন্নাই বৃত্তাকার পরিবহন করিডোরের একটি অংশ গঠন করে।
প্রথম পর্যায়ে ১৯ কিলোমিটার (১২ মাইল) ছয় লেনের সড়কটি মাদুরভয়লে গ্র্যান্ড সাউথ ট্রাঙ্ক রোড (এনএ ৪৫) থেকে পারুনগ্লাথর পর্যন্ত নিয়ন্ত্রিত বহির্ভুত প্রবেশ পথ চেন্নাই-বেঙ্গালোরের এনএইচ ৪-তে। একটি ৩-টিয়ার ট্রাম্পেট ইন্টারচেঞ্জ এছাড়াও ইরম্বালিয়ুরে সড়কটি শুরুর স্থান নির্মিত হয়েছে। এটি উদ্বোধন করা হয়েছিল এপ্রিল ২০০৮ সালে।
দ্বিতীয় ধাপে মাদুরভওল'য়ে চেন্নাই-কলকাতা এনএইচ-৫ থেকে মাধবারাম পর্যন্ত ১৩ কিলোমিটার (৮.১ মাইল) বাইপাস প্রসারিত করা হয়েছে এবং এটি চারটি লেনে নির্মাণ করা হয়েছে। এটি ২-ইন্টারচেঞ্জ অন্তর্ভুক্ত মাদুরওয়াল জংশনে একটি ক্লোভার-লেফ গ্রেড বিভাজক এবং মাধোপরাম'য়ে একটি ট্রাম্পেট বিনিময় রয়েছে, যেখানে বাইপাস দ্বিতীয় পর্যায় শেষ হয়।
একটি ৩.২ কিলোমিটার (২.০ মাইল) ছয়টি লেনের উড়াল করিডোর দ্বিতীয় পর্যায়ের অংশ হিসাবে বর্তমানে সঞ্চালিত হচ্ছে। সড়কটি আম্বাত্তুর শিল্প এলাকার মধ্য দিয়ে আগ্রসর হয়েছে। এই উরাল সড়কটি চেন্নাই-জলোপরে রেলওয়ে লাইনটি অতিক্রম করে রোড ওভার ব্রিজ (রোব) দিয়ে শেষ হয়। ₹১,০০০ মিলিয়ন টাকা খরচ করে জুন ২০০৯ সালে এলিভেটেড করিডোরটি সম্পূর্ণ হয়েছে।
সিজার বেকারিয়া
সিজার মার্কিস বেকারিয়া, একজন বিখ্যাত ইতালিয় জুরিস্ট, আইনজীবী, রাজনীতিজ্ঞ, দার্শনিক। তিনি আধুনিক অপরাধ বিজ্ঞান বা ক্রিমিনোলোজির জনক। অন ক্রাইম এন্ড পানিশমেন্ট (১৭৬৪) গ্রন্থটির মাধ্যমে তিনি তার অপরাধ বিজ্ঞানের ধারনা প্রকাশ করেন, যা ধ্রুপদী অপরাধ বিজ্ঞান বা ক্লাসিকাল স্কুল অফ ক্রিমিনোলজি হিসেবে পরিচিত। 
বেকারিয়ার দর্শন অনুযায়ী, আইন শুধুমাত্র সামাজিক চুক্তি রক্ষা করার জন্য ব্যাবহার করা উচিত। তার মতে, আইন প্রণয়ন করার ক্ষমতা শুধুমাত্র আইনজ্ঞদের থাকবে। বিচারক শুধু আইন অনুযায়ী বিচারকার্য সম্পন্ন করবেন, এর বাইরে তার এখতিয়ার নেই। প্লেসার প্রিন্সিপাল বা পরিতোষ নীতির ভিত্তিতে শাস্তি হওয়া উচিত। শাস্তি প্রদান কালে শুধুমাত্র অপরাধীর অপরাধ বিবেচনা করতে হবে, অপরাধীর ব্যক্তিত্তকে নয়। শাস্তি, অপরাধের সমানুপাতিক হবে এবং তা দ্রুত ও কার্যকরী হতে হবে। আইনের দৃষ্টিতে সবাইকে সমানভাবে বিবেচনা করতে হবে। তিনি মৃত্যুদণ্ড এবং শারীরিক যন্ত্রনার মাধ্যমে অপরাধ স্বীকার-এর পরিপন্থী ছিলেন। তার মতে, শাস্তি প্রণয়নের চেয়ে অপরাধ নিয়ন্ত্রনের মাধ্যমে অপরাধ নিয়ন্ত্রন উত্তম।